Walter Sydney Adams
Store norske leksikon,Realfag,Astronomi,Astronomi,Personer innen astronomi
Walter Sydney Adams var en amerikansk astronom og direktør for Mount Wilson-observatoriet i 1923–1946. Adams utførte omfattende undersøkelser av stjernespektra.
Fra 1914 utarbeidet Adams sammen med den tyske astronomen Arnold Kohlschütter (1883–1969) en metode for å finne en stjernes absolutte størrelsesklasse ut fra dens spektrum. Dette ga grunnlaget for en mye anvendt metode til bestemmelse av avstander i universet, kalt spektroskopisk parallakse. De fant også ut hvordan en stjernes luminositet og overflatetemperatur kunne bestemmes fra dens spektrum.Adams var den første til å oppdage forskjellen i spektrene til dvergstjerner og kjempestjerner. Han studerte også solflekker og Solens rotasjon, atmosfærene til Venus og Mars, samt stjerners hastighet og avstand.Walter Adams spilte en viktig rolle i planleggingen av Palomar-observatoriet i California, USA. Les mer i Store norske leksikon stjerne spektroskopisk parallakse spektroskopi